ચાલો બનીએ આદર્શ બાળક પ્રોજેક્ટ હાલમાં રાજ્યના 16 જિલ્લાઓની ૧૪ હજારથી વધુ શાળાઓમાં ચાલી રહ્યો છે અને દર મહિને ૨૮ લાખ વિદ્યાર્થીઓ કાર્યક્રમમાં સહભાગી બને છે હવે પાટણ જિલ્લાની શાળાઓમાં શરૂ થઇ રહ્યો છે આ પ્રોજેક્ટ માં દરેક શાળાઓમાં દર મહિને નિશુલ્ક સીડી કેસેટ આપવામાં આવશે અને તેના માધ્યમથી બાળકોને શિક્ષણ સ્વાસ્થ સંસ્કાર અને સંસ્કૃતિ વિષય પર જાગૃતિ કેળવાય તે પ્રકારે શિક્ષણ આપવામાં આવશે. આ પ્રોજેક્ટ અંતર્ગત પાટણ ખાતે યોજાયેલા શિક્ષક સંમેલનમાં શિક્ષણ મંત્રી ભૂપેન્દ્રસિંહ ચુડાસમા, સંત પૂજ્ય બ્રહ્મદર્શન સ્વામી, પૂજ્ય કરુણામૂર્તિ, સ્વામી પૂ. કોઠારી સ્વામી, કલેકટર આનંદ પટેલ, જિ. શિક્ષણ અધિકારી એસ.કે વ્યાસ, ડાયટ પ્રાચાર્ય બીપી ચૌધરી, ડીપીઓ ડો એમ.એન રાઠોડ, જિલ્લા ભાજપ પ્રમુખ મોહન પટેલ, જિલ્લા શિક્ષણ સમિતિના ચેરમેન લવિંગજી સોલંકીએ ચાલો બનીએ આદર્શ બાળક પ્રોજેક્ટની સીડીનું વિમોચન કર્યું હતું. શિક્ષકોને જરૂરી માર્ગદર્શન આપ્યું હતું.